Begrepet ble innført i antropologien av den nederlandske kulturforskeren Rob Kroes. Istedenfor å se innføring av «fremmed» kultur (for eksempel amerikansk populærkultur) som en invasjon der én kultur overmanner og erobrer en annen, så Kroes det som en prosess der impulser smelter sammen og nye blandingsuttrykk oppstår. Fra et kreoliseringsperspektiv oppstår helt ny kultur som et resultat av at flere kulturer blandes.